title: Odluka Vijeća 2009/316/PUP od 6. travnja 2009. o uspostavi Europskog informacijskog sustava kaznene evidencije (ECRIS) na temelju članka 11. Okvirne odluke 2009/315/PUP

text:
               18/Sv. 002

               HR

               Službeni list Europske unije

               199

         32009D0316

               L 093/33

               SLUŽBENI LIST EUROPSKE UNIJE

               06.04.2009.

      ODLUKA VIJEĆA 2009/316/PUP
   od 6. travnja 2009.
   o uspostavi Europskog informacijskog sustava kaznene evidencije (ECRIS) na temelju članka 11. Okvirne odluke 2009/315/PUP
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 31. i članak 34. stavak 2. točku (c),
   uzimajući u obzir Okvirnu odluku Vijeća 2009/315/PUP od 26. veljače 2009. o organizaciji i sadržaju razmjene informacija izvađenih iz kaznene evidencije između država članica (1), a posebno njezin članak 11. stavak 4.,
   uzimajući u obzir prijedlog Komisije,
   uzimajući u obzir mišljenje Europskog parlamenta (2),
   budući da:

               (1)

               Članak 29. Ugovora o Europskoj uniji navodi da je cilj Unije osigurati građanima visok stupanj sigurnosti u području slobode, sigurnosti i pravde. Ovaj cilj pretpostavlja sustavnu razmjenu između nadležnih tijela država članica informacija izvađenih iz kaznenih evidencija tako da se zajamči njihov zajednički pristanak i učinkovitost same razmjene.

               (2)

               Informacije o osuđujućim presudama koje su izrečene protiv državljana jednih država članica od strane drugih država članica ne protječu učinkovito na temelju važeće Europske konvencije o uzajamnoj pomoći u kaznenim stvarima od 20. travnja 1959. Postoji, stoga, potreba za učinkovitijim i pristupačnijim postupcima razmjene takvih informacija na razini Europske unije.

               (3)

               Potreba unaprjeđenja razmjene informacija o osuđujućim presudama postavljena je kao prioritet u Deklaraciji Europskog vijeća o suzbijanju terorizma od 25. i 26. ožujka 2004. i naknadno je potvrđena u Haškom programu (3) te u Akcijskom planu (4) za njegovo provođenje. Nadalje, Europsko vijeće je u svojim Zaključcima od 21. i 22. lipnja 2007. prepoznalo elektroničko povezivanje kaznenih evidencija na razini Europske unije.

               (4)

               Elektroničko povezivanje kaznenih evidencija dio je projekta „e-pravosuđe” koji je više puta u 2007. godini potvrđen kao prioritet Europskog vijeća.

               (5)

               Trenutno se provodi pilot-projekt s ciljem povezivanja kaznenih evidencija. Njegovi rezultati predstavljaju dragocjenu podlogu za daljnji rad u području elektroničke razmjene informacija na razini Europske unije.

               (6)

               Cilj ove Odluke jest provedba Okvirne odluke 2009/315/PUP radi uvođenja elektroničkog sustava razmjene informacija o osuđujućim presudama između država članica. Takav bi sustav trebao omogućivati prijenos informacija o osuđujućim presudama u obliku koji je jednostavan za razumijevanje. Trebalo bi, stoga, uspostaviti standardizirani format koji bi omogućio razmjenu informacija na jedinstven, elektronički način uz mogućnost jednostavnog računalnog prijevoda, kao i sve druge načine organiziranja i olakšavanja elektroničke razmjene informacija o osuđujućim presudama između središnjih tijela država članica.

               (7)

               Ova Odluka temelji se na načelima utvrđenim u Okvirnoj odluci 2009/315/PUP i provodi te dopunjuje ta načela s tehničkog aspekta.

               (8)

               Kategorije podataka koje se unose u sustav, razlog unosa podataka, kriteriji za njihov unos, tijela koja imaju pristup podacima i neka posebna pravila o zaštiti osobnih podataka, utvrđeni su u Okvirnoj odluci 2009/315/PUP.

               (9)

               Ni ova Odluka ni Okvirna odluka 2009/315/PUP ne utvrđuju nikakvu obvezu u odnosu na razmjenu informacija o neosuđujućim presudama.

               (10)

               S obzirom da cilj ove Odluke nije usklađivanje nacionalnih sustava kaznenih evidencija, ne postoji obveza za države članice u kojima je izrečena osuđujuća presuda da mijenjaju svoj unutarnji sustav kaznenih evidencija u odnosu na korištenje informacija za nacionalne potrebe.

               (11)

               Europski informacijski sustav kaznenih evidencija (ECRIS) decentralizirani je sustav informacijske tehnologije. Podaci iz kaznenih evidencija trebaju se pohranjivati isključivo u bazama podataka kojima upravljaju države članice i ne bi smio postojati izravni mrežni pristup kaznenim evidencijama drugih država članica. Države članice trebale bi biti odgovorne za upravljanje nacionalnim bazama podataka kaznenih evidencija i za učinkovitu međusobnu razmjenu informacija. Zajednička komunikacijska infrastruktura ECRIS-a prvotno bi trebala biti Mreža transeuropske telematičke službe između upravnih tijela (S-TESTA). Svi troškovi vezani za zajedničku komunikacijsku infrastrukturu trebali bi se namirivati iz glavnog proračuna Europske unije.

               (12)

               Referentne tablice kategorija kaznenih djela i kategorija kazni te mjera predviđenih u ovoj Odluci trebale bi olakšati automatsko prevođenje i omogućiti drugim korisnicima da prilikom korištenja sustava razumiju poslane informacije. Sadržaj tablica rezultat je analize potreba svih 27 država članica. Pri toj analizi uzeti su u obzir kategorizacija pilot projekta i rezultati različitih nacionalnih kaznenih djela i mjera. Štoviše, kod tablice kaznenih djela, također je uzeto u obzir postojanje usklađenih zajedničkih definicija na europskoj i međunarodnoj razini, kao i modeli s podacima Eurojusta i Europola.

               (13)

               Radi boljeg razumijevanja i bolje preglednosti zajedničkih kategorizacija, svaka država članica trebala bi dostaviti popis nacionalnih kaznenih djela, kazni i mjera koje potpadaju pod svaku kategoriju iz referentne tablice. Države članice mogu dati opis kaznenih djela, kazni i mjera, a s obzirom na korisnost takvog opisa, trebale bi biti potaknute to učiniti. Takve informacije trebale bi biti dostupne državama članicama.

               (14)

               Referentne tablice vrsta kaznenih djela, vrsta kazni i mjera predviđenih ovom Odlukom nisu namijenjene uspostavi pravne izjednačenosti kaznenih djela, kazni i mjera koje postoje ne nacionalnoj razini. One su sredstvo čiji je cilj pomoći primateljima da bolje razumiju činjenicu (činjenice), vrstu kaznenog djela (kaznenih djela) ili mjere sadržane (mjera sadržanih) u prenesenoj informaciji. Država članica koja dostavlja informacije ne može u potpunosti jamčiti točnost spomenutih oznaka, što ne bi trebalo onemogućiti nadležna tijela države članice primateljice u tumačenju informacija.

               (15)

               Referentne tablice kategorija kaznenih djela, kategorija kazni i mjera trebale bi se revidirati i ažurirati u skladu s postupkom za usvajanje provedbenih mjera za odluke iz Ugovora o Europskoj uniji.

               (16)

               Države članice i Komisija trebale bi se međusobno obavješćivati i savjetovati unutar Vijeća u skladu s modalitetima postavljenim u Ugovoru o Europskoj uniji, s ciljem izrade neobvezujućeg priručnika za upotrebu u praksi koji bi se odnosio na postupke o razmjeni informacija, a posebno na načine utvrđivanja identiteta počinitelja kaznenog djela, zajedničko razumijevanje vrsta kaznenih djela, kazni i mjera, obrazloženje problematike nacionalnih kaznenih djela, kazni i mjera te osiguranje koordinacije potrebne za razvoj i djelovanje sustava ECRIS.

               (17)

               S ciljem pospješivanja razvoja ECRIS-a Komisija bi trebala usvojiti određene tehničke mjere kako bi državama članicama pomogla u pripremi tehničke infrastrukture za međusobno povezivanje njihovih kaznenih evidencija. Komisija može ponuditi referentnu programsku opremu, to jest odgovarajuću programsku opremu koja bi državama članicama omogućila da se međusobno povežu i koju mogu odabrati umjesto vlastite programske opreme za međusobno povezivanje prilikom provođenja zajedničkih protokola koji omogućuju razmjenu informacija između baza podataka kaznenih evidencija.

               (18)

               Okvirna odluka Vijeća 2099/977/PUP od 27. studenoga 2008. o zaštiti osobnih podataka obrađenih u okviru policijske i pravosudne suradnje u kaznenim stvarima (5) trebala bi se primjenjivati u smislu elektroničke razmjene podataka iz kaznenih evidencija država članica, pod uvjetom da se osiguraju odgovarajuće razine zaštite podataka prilikom razmjene informacija između država članica i da se državama članicama istodobno pruži mogućnost zahtijevanja viših standarda zaštite obrade nacionalnih podataka.

               (19)

               S obzirom da se cilj ove Odluke, to jest razvoj sustava za elektroničku razmjenu informacija o osuđujućim presudama između država članica, ne može odgovarajuće postići na razini država članica, ali se, stoga, može radi potrebe za koordiniranom akcijom u Europskoj uniji bolje postići na razini Europske unije, Vijeće može donijeti mjere u skladu s načelom supsidijarnosti iz članka 2. Ugovora o Europskoj uniji i utvrđenog u članku 5. Ugovora o osnivanju Europske zajednice. U skladu s načelom proporcionalnosti, kako je definirano u članku 5. Ugovora o osnivanju Europske zajednice, ova Odluka ne prelazi ono što je potrebno radi postizanja tog cilja.

               (20)

               Ova Odluka poštuje temeljna prava i načela priznata osobito u članku 6. Ugovora o Europskoj uniji koja odražava Povelja Europske unije o temeljnim pravima;

         ODLUČILO JE:
   Članak 1.
   Predmet
   Ovom se Odlukom uspostavlja Europski informacijski sustav kaznenih evidencija (ECRIS).
   Ova Odluka također utvrđuje elemente standardiziranog formata za elektroničku razmjenu informacija iz kaznenih evidencija država članica, osobito u pogledu informacija o sadržaju osuđujućih presuda, kao i drugih općih i tehničkih provedbenih mjera u vezi s organizacijom i olakšavanjem razmjene informacija.
   Članak 2.
   Definicije
   Za potrebe ove Odluke primjenjuju se definicije iz Okvirne odluke 2009/315/PUP.
   Članak 3.
   Europski informacijski sustav kaznenih evidencija (ECRIS)
   1.   ECRIS je decentralizirani sustav informacijske tehnologije koji se temelji na bazama podataka iz kaznenih evidencija svake države članice. Sastoji se od sljedećih elemenata:

               (a)

               programske opreme za međusobno povezivanje, izrađene u skladu s jedinstvenim skupom protokola koji omogućuju razmjenu informacija između baza podataka kaznenih evidencija država članica;

               (b)

               zajedničke komunikacijske strukture koja omogućuje kodirano umreženje.

         2.   Cilj ove Odluke nije stvaranje centralizirane baze podataka iz kaznenih evidencija. Svi se podaci iz kaznenih evidencija pohranjuju isključivo u baze podataka kojima upravljaju države članice.
   3.   Središnja tijela država članica iz članka 3. Okvirne odluke 2009/315/PUP nemaju izravan internetski pristup bazama podataka kaznenih evidencija dugih država članica. Najbolje dostupne tehnike koje su zajednički utvrdile države članice uz potporu Komisije koriste se za osiguravanje povjerljivosti i cjelovitosti informacija iz kaznenih evidencija poslanih drugim državama članicama.
   4.   Programska oprema za međusobno povezivanje i baze podataka za čuvanje, slanje i primanje informacija iz kaznenih evidencija koristi se na odgovornost određene države članice.
   5.   Zajednička komunikacijska struktura je komunikacijska mreža S-TESTA. Svaka nova njezina inačica ili svaka druga sigurnosna mreža osigurava da uspostavljena zajednička komunikacijska infrastruktura nastavi ispunjavati uvjete iz stavka 6.
   6.   Zajednička komunikacijska infrastruktura koristi se na odgovornost Komisije i mora ispunjavati sigurnosne zahtjeve te u potpunosti zadovoljavati potrebe ECRIS-a.
   7.   S ciljem osiguranja učinkovitog rada ECRIS-a, Komisija pruža općenitu potporu i tehničku pomoć, uključujući prikupljanje i pripremu statističkih podataka iz članka 6. stavka 2. točke (b) podtočke i. i referentne implementacijske računalne programe.
   8.   Ne dovodeći u pitanje mogućnost korištenja financijskih programa Europske unije u skladu s odgovarajućim pravilima, svaka država članica snosi vlastite troškove provedbe, upravljanja, korištenja i održavanja svojih baza podataka kaznenih evidencija te računalnog programa za međusobno povezivanje iz stavka 1.
   Komisija snosi troškove provedbe, upravljanja, korištenja, održavanja i daljnjeg razvoja zajedničke komunikacijske strukture ECRIS-a, kao i provedbe i daljnjih razvoja referentnih implementacijskih računalnih programa.
   Članak 4.
   Obrazac za prijenos informacija
   1.   Prilikom prijenosa informacija u skladu s člankom 4. stavcima 2. i 3. te člankom 7. Okvirne odluke 2009/315/PUP o nazivu i pravnoj kvalifikaciji kaznenog djela i o mjerodavnim pravnim propisima, države članice navode odgovarajuću oznaku za svako od kaznenih djela navedeno prilikom prijenosa, kako je utvrđeno u tablici kaznenih djela iz Priloga A. Iznimno, kada kazneno djelo ne odgovara ni jednoj posebnoj potkategoriji, za to se kazneno djelo koristi oznaka „otvorena kategorija” odgovarajuće ili najbliže kategorije kaznenog djela, a u nedostatku potonje, otvara se oznaka „druga kaznena djela”.
   Države članice mogu, osim toga, pružiti raspoložive informacije koje se odnose na stupanj izvršenja kaznenog djela i stupanj sudjelovanja u kaznenom djelu te, prema potrebi, na postojanje isključenja kaznene odgovornosti ili ponovnog počinjenja.
   2.   Prilikom prijenosa informacija u skladu s člankom 4. stavkom 2. i stavkom 3. te člankom 7. Okvirne odluke 2009/315/PUP o sadržaju osuđujućih presuda, uključujući kazne kao i dodatne mjere, sigurnosne mjere te naknadne odluke kojima se mijenja izvršenje kazne, države članice navode oznaku za svaku kaznu i mjeru koja se navela prilikom prijenosa, kako je navedeno u tablici kazni i mjera u Prilogu B. Iznimno, kada kazna ili mjera ne odgovara ni jednoj posebnoj potkategoriji, za tu se kaznu ili mjeru koristi oznaka „otvorena kategorija” odgovarajuće ili najbliže kategorije kazna i mjera ili u nedostatku potonje, oznaka „druge kazne ili mjere”.
   Države članice također, prema potrebi, dostavljaju raspoložive informacije u vezi s načinom i/ili uvjetima izvršenja kazne ili mjerama određenima prema parametrima Priloga B. Parametar „neosuđujuća presuda” navodi se samo ako je država članica koje je dotična osoba državljanin u svojem odgovoru na zahtjev za dostavu informacije o osuđivanosti dobrovoljno dostavila informacije o takvoj odluci.
   Članak 5.
   Informacije o nacionalnim kaznenim djelima, kaznama i mjerama
   1.   Države članice dostavljaju sljedeće informacije Glavnom tajništvu Vijeća, osobito s ciljem izrade neobvezujućeg priručnika za korištenje u praksi iz članka 6. stavka 2. točke (a):

               (a)

               popis nacionalnih kaznenih djela u svakoj kategoriji iz tablice kaznenih djela iz Priloga A. Popis uključuje naziv i pravnu kvalifikaciju kaznenog djela te upućivanje na mjerodavne pravne propise. Također može sadržavati kratak opis bitnih elemenata djela;

               (b)

               popis vrsta kazni, mogućih dodatnih mjera i sigurnosnih mjera te mogućih naknadnih odluka kojima se mijenja izvršenje kazne kako je propisano nacionalnim pravom, iz svake kategorije iz tablice kazni i mjera iz Priloga B. Također može sadržavati kratak opis posebnih kazni i mjera.

         2.   Države članice redovno ažuriraju popise i opise iz stavka 1. Ažurirane informacije šalju se Glavnom tajništvu Vijeća.
   3.   Glavno tajništvo Vijeća državama članicama i Komisiji dostavlja informacije dostavljene u skladu s ovim člankom.
   Članak 6.
   Provedbene mjere
   1.   Vijeće kvalificiranom većinom te nakon savjetovanja s Europskim parlamentom usvaja promjene priloga A i B.
   2.   Predstavnici odgovarajućih odjela upravnih službi država članica i Komisije uzajamno se informiraju i savjetuju u okviru Vijeća s ciljem:

               (a)

               izrade neobvezujućeg priručnika za korištenje u praksi kojim se utvrđuje postupak razmjene informacija putem ECRIS-a, koji posebnu pažnju posvećuje načinima utvrđivanja identiteta počinitelja, kao i jedinstvenom upisivanju kategorija kaznenih djela, kazni i mjera iz Priloga A i Priloga B;

               (b)

               usklađivanja njihovih akcija za razvoj i upravljanje ECRIS-om, osobito:

                           i.

                           uspostave sustava i postupaka upisivanja kojima se omogućuje nadzor rada ERICS-a te uspostave statističkih podataka koji ne sadrže osobne podatke u vezi razmjene informacija iz kaznenih evidencija putem ECRIS-a;

                           ii.

                           donošenja tehničkih specifikacija razmjene, uključujući sigurnosne zahtjeve, osobito zajednički skup protokola;

                           iii.

                           uspostavljanja postupka za provjeru usklađenosti nacionalnih programskih aplikacija s tehničkim specifikacijama.

         Članak 7.
   Izvješće
   Službe Komisije redovito putem ECRIS-a objavljuju izvješće o razmjeni informacija iz kaznene evidencije koje se osobito temelje na statistici iz članka 6. stavka 2. točke (b) podtočke i. Ovo se izvješće objavljuje prvi put godinu dana nakon dostave izvješća iz članka 13. stavka 3. Okvirne oluke 2009/315/PUP.
   Članak 8.
   Provedba i rokovi
   1.   Države članice poduzimaju potrebne mjere za usklađivanje s odredbama ove Odluke do 7. travnja 2012.
   2.   Države članice koriste format iz članka 4. i usklađuju se s načinima organiziranja i olakšavanja razmjene informacija utvrđenih ovom Odlukom od dana koji je službeno priopćen u skladu s člankom 11. stavkom 6. Okvirne odluke 2009/315/PUP.
   Članak 9.
   Stupanje na snagu
   Ova Odluka proizvodi učinke od dana objave u Službenom listu Europske unije.

      Sastavljeno u Luxembourgu 6. travnja 2009.

            Za Vijeće

            Predsjednik

         J POSPÍŠIL

      (1)  SL L 93, 7.4.2009., str. 23.

      (2)  Mišljenje dostavljeno 9. listopada 2008. (još neobjavljeno u Službenom listu).

      (3)  SL C 53, 3.3.2005., str. 1.

      (4)  SL C 198, 12.8.2005., str. 1.

      (5)  SL L 350, 30.12.2008., str. 60.
   PRILOG A

      Zajednička tablica vrsta kaznenih djela iz članka 4.

                  Parametri

               Stupanj izvršenja:

               Završena radnja

               C

               Pokušaj ili priprema

               A

               Nedostavljeni element

               Ø

               Stupanj suučesništva:

               Počinitelj

               M

               Pomagači, supočinitelj poticatelj/organizator, urotnik

               H

               Nedostavljeni element

               Ø

               Oslobođenje od kaznene odgovornosti:

               Ubrojivost, smanjena ubrojivost

               S

                  Ponovno počinjenje

               R

               Oznaka

               Kategorije i potkategorije kaznenih djela

               0100 00
               otvorena kategorija

                  Djela u nadležnosti Međunarodnog kaznenog suda

               0101 00

               Genocid

               0102 00

               Zločini protiv čovječnosti

               0103 00

               Ratni zločini

               0200 00
               otvorena kategorija

                  Sudjelovanje u zločinačkoj organizaciji

               0201 00

               Vođenje zločinačke organizacije

               0202 00

               Svjesno sudjelovanje u kaznenim radnjama zločinačke organizacije

               0203 00

               Svjesno sudjelovanje u ne-kaznenim radnjama zločinačke organizacije

               0300 00
               otvorena kategorija

                  Terorizam

               0301 00

               Vođenje terorističke skupine

               0302 00

               Svjesno sudjelovanje u radnjama terorističke skupine

               0303 00

               Financiranje terorizma

               0304 00

               Javno poticanje na počinjenje kaznenog djela terorizma

               0305 00

               Novačenje ili obučavanja za terorizam

               0400 00
               otvorena kategorija

                  Trgovina ljudima

               0401 00

               Trgovina ljudima s ciljem iskorištavanja rada ili usluga

               0402 00

               Trgovina ljudima s ciljem iskorištavanja u svrhu prostitucije drugih osoba ili drugih oblika seksualnog iskorištavanja

               0403 00

               Trgovina ljudima s ciljem odstranjivanja organa ili ljudskog tkiva

               0404 00

               Trgovina ljudima s ciljem ropstva, odnosa sličnih ropstvu ili sužanjstvu

               0405 00

               Trgovina ljudima s ciljem iskorištavanja rada ili usluga maloljetnika

               0406 00

               Trgovina ljudima s ciljem iskorištavanja u svrhu prostitucije maloljetnika i drugih oblika seksualnog iskorištavanja

               0407 00

               Trgovina ljudima s ciljem odstranjivanja organa ili ljudskog tkiva maloljetnika

               0408 00

               Trgovina ljudima s ciljem ropstva, odnosa sličnih ropstvu ili sužanjstvu maloljetnika

               0500 00
               otvorena kategorija

                  Nezakonita trgovina (1) i druga kaznena djela u vezi s oružjem, vatrenim oružjem i njihovim dijelovima i komponentama, streljivom i eksplozivima

               0501 00

               Nezakonita trgovina oružjem, vatrenim oružjem i njihovim dijelovima, komponentama, streljivom i eksplozivima

               0502 00

               Nezakonita trgovina oružjem, vatrenim oružjem i njihovim dijelovima, komponentama, streljivom i eksplozivima na nacionalnoj razini (2)

               0503 00

               Nezakonit izvoz i uvoz oružja, vatrenog oružja i njihovih dijelova, komponenti, streljiva i eksploziva na nacionalnoj razini

               0504 00

               Neovlašteno posjedovanje ili korištenje oružja, vatrenog oružja, njihovih dijelova i komponenti, streljiva i eksploziva

               0600 00
               otvorena kategorija

                  Kaznena djela protiv okoliša

               0601 00

               Uništavanje ili oštećivanje zaštićenih životinjskih ili biljnih vrsta

               0602 00

               Nezakonito ispuštanje ili izlijevanje zagađujućih tvari ili ionizirajuće zračenje u zrak, zemlju ili vodu

               0603 00

               Kaznena djela u vezi s otpadom, uključujući opasni otpad

               0604 00

               Kaznena djela u vezi nezakonitom trgovinom (1) zaštićenim životinjskim i biljnim vrstama ili njihovim dijelovima

               0605 00

               Kaznena djela protiv okoliša počinjena bez namjere

               0700 00
               otvorena kategorija

                  Kaznena djela povezana s opojnim drogama ili prekursorima te druga kaznena djela protiv javnog zdravlja

               0701 00

               Kaznena djela povezana s nezakonitom trgovinom (3) opojnim drogama, psihotropnim tvarima i prekursorima koji nisu isključivo za osobnu uporabu

               0702 00

               Nezakonito uživanje droga te njihovo stjecanje, posjedovanje, izrada ili proizvodnja isključivo za osobnu uporabu

               0703 00

               Pomagana i poticanje na nezakonito uživanje opojnih droga ili psihotropnih tvari

               0704 00

               Izrada ili proizvodnja opojnih droga koji nisu isključivo za osobnu uporabu

               0800 00
               otvorena kategorija

                  Kaznena djela protiv osoba

               0801 00

               Ubojstvo s namjerom

               0802 00

               Teži oblici ubojstva s namjerom (4)

               0803 00

               Ubojstvo bez namjere

               0804 00

               Ubojstvo bez namjere novorođenčeta od strane njegove/njezine majke

               0805 00

               Nezakonit pobačaj

               0806 00

               Nezakonita eutanazija

               0807 00

               Kaznena djela povezana sa samoubojstvom

               0808 00

               Nasilje sa smrtnim ishodom

               0809 00

               Nanošenje teške tjelesne ozljede, nagrđenja ili teškog invaliditeta

               0810 00

               Nanošenje teške tjelesne ozljede, nagrđenja ili teškog invaliditeta bez namjere

               0811 00

               Nanošenje lakše tjelesne ozljede

               0812 00

               Nanošenje lakše tjelesne ozljede bez namjere

               0813 00

               Izlaganje opasnosti od gubitka života ili teške tjelesne ozljede

               0814 00

               Mučenje

               0815 00

               Nepružanje pomoći

               0816 00

               Kaznena djela u vezi odstranjivanja organa ili tkiva bez odobrenja ili pristanka

               0817 00

               Kaznena djela u vezi nezakonite trgovine (3) ljudskim organima i tkivima

               0818 00

               Nasilje u obitelji ili prijetnja obitelji

               0900 00
               otvorena kategorija

                  Kaznena djela protiv osobne slobode, dostojanstva i drugih zaštićenih interesa, uključujući rasizam i ksenofobiju

               0901 00

               Otmica, otmica radi otkupnine, nezakonito zadržavanje

               0902 00

               Nezakonito uhićenje ili oduzimanje slobode od strane državnih tijela

               0903 00

               Zadržavanje talaca

               0904 00

               Nezakonito oduzimanje zrakoplova ili broda

               0905 00

               Uvrede, klevete, iznošenje neistina, omalovažavanje

               0906 00

               Prijetnje

               0907 00

               Prisila, pritisak, praćenje, uznemiravanje ili napad psihičke ili fizičke naravi

               0908 00

               Iznuda

               0909 00

               Teška iznuda

               0910 00

               Nezakonit ulazak na privatni posjed

               0911 00

               Povreda privatnosti koja nije nezakonit ulazak na privatni posjed

               0912 00

               Kaznena djela protiv zaštite osobnih podataka

               0913 00

               Nezakonito presretanje podataka ili komunikacije

               0914 00

               Diskriminacija zbog spola, rase, seksualne orijentacije, vjeroispovijesti ili etničke pripadnosti

               0915 00

               Javno poticanje na rasnu diskriminaciju

               0916 00

               Javno poticanje na rasnu mržnju

               0917 00

               Ucjena

               1000 00
               otvorena kategorija

                  Spolna kaznena djela

               1001 00

               Silovanje

               1002 00

               Teški oblik silovanja (5) osim silovanja maloljetnika

               1003 00

               Spolno nasilje

               1004 00

               Navođenje na prostituciju ili seksualni čin

               1005 00

               Bludne radnje

               1006 00

               Spolno uznemiravanje

               1007 00

               Javno nuđenje seksualnih usluga prostitutke

               1008 00

               Seksualno iskorištavanje djece

               1009 00

               Kaznena djela u vezi s dječjom pornografijom i nemoralnim slikama maloljetnika

               1010 00

               Silovanje maloljetnika

               1011 00

               Spolno nasilje nad maloljetnikom

               1100 00
               otvorena kategorija

                  Kaznena djela protiv obitelji

               1101 00

               Nezakoniti seksualni odnosi između užih članova obitelji

               1102 00

               Poligamija

               1103 00

               Izbjegavanje plaćanja alimentacije i obveze uzdržavanja

               1104 00

               Zanemarivanje ili napuštanje maloljetnika ili osobe s invaliditetom

               1105 00

               Nepoštivanje naloga za dovođenje ili odvođenje maloljetnika

               1200 00
               otvorena kategorija

                  Kaznena djela protiv države, javnog reda, provođenja pravde ili nositelja javnih ovlasti

               1201 00

               Špijunaža

               1202 00

               Veleizdaja

               1203 00

               Kaznena djela povezana s izborima i referendumom

               1204 00

               Pokušaj ugrožavanja života ili zdravlja predsjednika države

               1205 00

               Vrijeđanje države, nacije ili državnih simbola

               1206 00

               Vrijeđanje ili pružanje otpora predstavniku javne vlasti

               1207 00

               Iznuda, prisilila, pritisak na predstavnika javne vlasti

               1208 00

               Napad na predstavnika javne vlasti ili prijetnja

               1209 00

               Kaznena djela protiv javnog reda, kršenje javnog mira

               1210 00

               Nasilje na sportskim natjecanjima

               1211 00

               Krađa javnih ili upravnih dokumenata

               1212 00

               Ometanje ili sprečavanje provođenja pravde, davanje lažnih izjava u kaznenom ili sudskom postupku, lažno svjedočenje

               1213 00

               Lažno predstavljanje u ime neke osobe ili vlasti

               1214 00

               Bijeg iz zatvora

               1300 00
               otvorena kategorija

                  Kaznena djela protiv javne/državne imovine ili javnog interesa

               1301 00

               Prijevara u vezi s javnim primanjima, primanjima s osnove socijalnog osiguranja i obiteljskim primanjima

               1302 00

               Prijevara koja utječe na europske naknade i davanja

               1303 00

               Kaznena djela u vezi nezakonitih igara na sreću

               1304 00

               Narušavanje postupaka javne nabave

               1305 00

               Aktivna ili pasivna korupcija državnih službenika, osoba koje obnašaju javne dužnosti ili javnih tijela

               1306 00

               Pronevjera, utaja ili dugo otuđenje imovine od strane nositelja javnih ovlasti

               1307 00

               Zloporaba položaja od strane nositelja javnih ovlasti

               1400 00
               otvorena kategorija

                  Porezna i carinska kaznena djela

               1401 00

               Porezna kaznena djela

               1402 00

               Carinska kaznena djela

               1500 00
               otvorena kategorija

                  Gospodarska i trgovinska kaznena djela

               1501 00

               Stečaj ili prijevarna nesolventnost

               1502 00

               Kršenje računovodstvenih propisa, pronevjera, utaja imovine ili nezakonito povećanje obveza tvrtke

               1503 00

               Kršenje pravila o tržišnom natjecanju

               1504 00

               Pranje novca stečenog kaznenim djelom

               1505 00

               Aktivna ili pasivna korupcija u privatnom sektoru

               1506 00

               Otkrivanje tajne ili kršenje obveze čuvanja tajne

               1507 00

               Trgovanje na temelju unutarnjih informacija („Insider trading”)

               1600 00
               otvorena kategorija

                  Kaznena djela protiv imovine ili nanošenje imovinske štete

               1601 00

               Nezakonito prisvajanje

               1602 00

               Nezakonito prisvajanje ili preusmjeravanje energije

               1603 00

               Prijevara, uključujući varanje

               1604 00

               Preprodaja ukradene robe

               1605 00

               Nezakonita trgovina (6) kulturnim dobrima, uključujući antikvitete i umjetnička djela

               1606 00

               Namjerno oštećivanje ili uništavanje imovine

               1607 00

               Nenamjerno oštećivanje ili uništavanje imovine

               1608 00

               Sabotaža

               1609 00

               Kaznena djela protiv industrijskog ili intelektualnog vlasništva

               1610 00

               Podmetanje požara

               1611 00

               Podmetanje požara sa smrtnim ishodom ili tjelesnom ozljedom

               1612 00

               Podmetanje požara u šumi

               1700 00
               otvorena kategorija

                  Kaznena djela krađe

               1701 00

               Krađa

               1702 00

               Krađa po nezakonitom ulasku na tuđi posjed

               1703 00

               Oblici teške krađe koji ne uključuju uporabu nasilja ili oružja nad osobama

               1800 00
               otvorena kategorija

                  Kaznena djela protiv informacijskih sustava i drugi računalni kriminalitet

               1801 00

               Nezakonit pristup informacijskim sustavima

               1802 00

               Nezakonito zadiranje u sustave

               1803 00

               Nezakonito zadiranje u podatke

               1804 00

               Proizvodnja, posjedovanje, širenje ili trgovina računalnim uređajima ili podacima koji omogućuju počinjenje računalnih kaznenih djela

               1900 00
               otvorena kategorija

                  Krivotvorenje sredstava plaćanja

               1901 00

               Krivotvorenje novca, uključujući eure

               1902 00

               Krivotvorenje bezgotovinskih sredstava plaćanja

               1903 00

               Krivotvorenje javnih fiducijarnih dokumenata

               1904 00

               Stavljanje u promet/korištenje krivotvorenog novca, bezgotovinskih sredstava plaćanja ili javnih fiducijarnih dokumenata

               1905 00

               Posjedovanje opreme za krivotvorenje novca ili javnih fiducijarnih dokumenata

               2000 00
               otvorena kategorija

                  Krivotvorenje dokumenata

               2001 00

               Krivotvorenje javnih ili upravnih dokumenata od strane fizičkih osoba

               2002 00

               Krivotvorenje dokumenata od strane državnog službenika ili javnog tijela

               2003 00

               Nabava ili stjecanje krivotvorenog javnog ili upravnog dokumenta; nabava ili stjecanje krivotvorenog dokumenta od strane državnog službenika ili javnog tijela

               2004 00

               Korištenje krivotvorenih javnih ili upravnih dokumenata

               2005 00

               Posjedovanje opreme za krivotvorenje javnih ili upravnih dokumenata

               2006 00

               Krivotvorenje privatnih dokumenata od strane fizičkih osoba

               2100 00
               otvorena kategorija

                  Kaznena djela protiv sigurnosti prometa

               2101 00

               Ugrožavanje sigurnosti prometa

               2102 00

               Upravljanje vozilom pod utjecajem alkohola ili opojnih droga

               2103 00

               Upravljanje vozilom bez vozačke dozvole ili tijekom zabrane upravljanja vozilom

               2104 00

               Nepružanje pomoći osobi nakon prometne nezgode

               2105 00

               Izbjegavanje cestovne kontrole

               2106 00

               Kaznena djela povezana s cestovnim prometom

               2200 00
               otvorena kategorija

                  Kaznena djela protiv radnog prava

               2201 00

               Nezakonito zapošljavanje

               2202 00

               Kaznena djela u vezi plaća, uključujući doprinose za socijalno osiguranje

               2203 00

               Kaznena djela u vezi uvjeta rada, zdravlja i sigurnosti na radu

               2204 00

               Kaznena djela u vezi pristupa stručnoj djelatnosti ili obavljanja stručne djelatnosti

               2205 00

               Kaznena djela u vezi radnog vremena i vremena odmora

               2300 00
               otvorena kategorija

                  Kaznena djela protiv propisa o strancima

               2301 00

               Nezakonit ulazak ili boravak

               2302 00

               Olakšavanje nezakonitog ulaska ili boravka

               2400 00
               otvorena kategorija

                  Kaznena djela protiv vojne obveze

               2500 00
               otvorena kategorija

                  Kaznena djela u vezi s hormonskim tvarima i drugim promotorima rasta

               2501 00

               Nezakonit uvoz, izvoz ili nabava hormonskih tvari i drugih promotora rasta

               2600 00
               otvorena kategorija

                  Kaznena djela u vezi s nuklearnim materijalom ili drugim opasnim radioaktivnim materijalima

               2601 00

               Nezakonit uvoz, izvoz ili nabava nuklearnih ili radioaktivnih materijala

               2700 00
               otvorena kategorija

                  Druga kaznena djela

               2701 00

               Druga kaznena djela iz namjere

               2702 00

               Druga kaznena djela bez namjere

      (1)  Ako nije drukčije navedeno u ovoj kategoriji, „trgovina” znači uvoz, izvoz, stjecanje, prodaja, otprema, prijevoz ili dostava.

      (2)  U smislu ove podvrste trgovina uključuje stjecanje, prodaju, otpremu, prijevoz ili dostavu.

      (3)  U smislu ove podvrste trgovina uključuje uvoz, izvoz, stjecanje, prodaju, otpremu, prijevoz ili dostavu.

      (4)  Na primjer: posebno teške okolnosti.

      (5)  Na primjer silovanje na posebno okrutan način.

      (6)  Trgovina uključuje uvoz, izvoz, stjecanje, prodaju, otpremu, prijevoz ili dostavu.
   PRILOG B

      Zajednička tablica vrsta kazni i mjera iz članka 4.

               Oznaka

               Kategorije i potkategorije kaznenih djela

               1000
               otvorena kategorija

                  Oduzimanje slobode

               1001

               Kazna zatvora

               1002

               Kazna doživotnog zatvora

               2000
               otvorena kategorija

                  Ograničenje osobne slobode

               2001

               Zabrana posjećivanja određenih mjesta

               2002

               Ograničenje putovanja u inozemstvo

               2003

               Zabrana zadržavanja na određenim mjestima

               2004

               Zabrana ulaska na masovne događaje

               2005

               Zabrana stupnja u kontakt s određenim osobama bilo kojim sredstvima

               2006

               Elektronički nadzor (1)

               2007

               Obveza javljanja u određeno vrijeme određenim tijelima

               2008

               Obveza boravka/prebivanja na određenom mjestu

               2009

               Obveza prisutnosti u mjestu prebivališta u određeno vrijeme

               2010

               Obveza poštivanja izrečenih sudskih privremenih mjera, uključujući obvezu ostajanja pod nadzorom

               3000
               otvorena kategorija

                  Oduzimanje određenih prava ili sposobnosti

               3001

               Zabrana obnašanja funkcija

               3002

               Gubitak prava ili privremena zabrana obnašanja javne dužnosti ili imenovanja na javnu dužnost

               3003

               Gubitak prava ili privremena zabrana prava glasa ili prava biti biran

               3004

               Nemogućnost sklapanja ugovora s državnom upravom

               3005

               Nemogućnost ostvarivanja prava na državnu potporu

               3006

               Poništenje vozačke dozvole (2)

               3007

               Privremeno oduzimanje vozačke dozvole

               3008

               Zabrana upravljanja određenim vozilima

               3009

               Gubitak/privremeno oduzimanje roditeljskog prava

               3010

               Gubitak/privremeno oduzimanje prava na nastupanje u svojstvu sudskog vještaka/svjedoka pod prisegom suca/porotnika

               3011

               Gubitak/privremeno oduzimanje prava zakonskog skrbništva (3)

               3012

               Gubitak/privremeno oduzimanje prava na primanje odlikovanja ili naslova

               3013

               Zabrana obavljanja profesionalne, gospodarske ili društvene djelatnosti

               3014

               Zabrana rada ili obavljanja djelatnosti s maloljetnicima

               3015

               Obveza zatvaranja subjekta

               3016

               Zabrana držanja ili nošenja oružja

               3017

               Oduzimanje dozvole za lov/ribolov

               3018

               Zabrana izdavanja čekova ili korištenja platnih/kreditnih kartica

               3019

               Zabrana držanja životinja

               3020

               Zabrana posjedovanja ili korištenja određenih predmeta koji nisu oružje

               3021

               Zabrana igranja određenih igara/bavljenja određenim sportovima

               4000

                  Zabrana boravka na državnom području ili izgon s državnog područja

               4001

               Zabrana boravka na državnom području

               4002

               Izgon s državnog područja

               5000

                  Osobne obveze

               5001

               Podvrgavanje medicinskom liječenju ili drugom obliku terapije

               5002

               Podvrgavanje socijalno-odgojnom programu

               5003

               Obvezno podlijeganje obiteljskoj skrbi/obiteljskom nadzoru

               5004

               Odgojne mjere

               5005

               Društveno-sudski nadzor

               5006

               Obveza obuke/rada

               5007

               Obveza dostavljanja određenih informacija sudskim tijelima

               5008

               Obveza objavljivanja presude

               5009

               Obveza naknade štete počinjene kaznenim djelom

               6000
               otvorena kategorija

                  Kazne vezane za privatno vlasništvo

               6001

               Zapljena

               6002

               Rušenje

               6003

               Popravak štete/povrat u prijašnje stanje

               7000
               otvorena kategorija

                  Smještaj u ustanovu

               7001

               Smještaj u psihijatrijsku ustanovu

               7002

               Smještaj u ustanovu za odvikavanje

               7003

               Smještaj u ustanovu za preodgoj

               8000
               otvorena kategorija

                  Novčane kazne

               8001

               Novčana kazna

               8002

               Novčana kazna koje se temelji na dnevnici (4)

               8003

               Novčana kazna u korist posebnog primatelja (5)

               9000
               otvorena kategorija

                  Kazna rada

               9001

               Rad ili služba za opće dobro

               9002

               Rad ili služba za opće dobro uz koji su izrečene i druge mjere ograničavanja

               10000
               otvorena kategorija

                  Vojne kazne

               10001

               Gubitak vojnog čina (6)

               10002

               Otpust iz profesionalne vojne službe

               10003

               Vojni zatvor

               11000
               otvorena kategorija

                  Izuzimanje/odgoda izvršenja kazne, opomena

               12000
               otvorena kategorija

                  Druge kazne ili mjere

               Parametri (navode se kada su primjenljivi)

               Ø

               Kazna

               m

               Mjera

               a

               Odgoda izvršenja kazne/mjere

               b

               Djelomična odgoda izvršenja kazne/mjere

               c

               Odgoda izvršenja kazne/mjere uz uvjet/uz nadzor

               d

               Djelomična odgoda izvršenja kazne/mjere uz uvjet/uz nadzor

               e

               Promjena kazne/mjere

               f

               Alternativna kazna/mjera izrečena kao glavna kazna

               g

               Alternativna kazna/mjera prvotno izrečena za slučaj nepoštivanja glavne kazne

               h

               Ukidanje odgode izvršenja kazne/mjere

               i

               Naknadno određivanje ukupne kazne

               j

               Prekid izvršenja/odgode kazne/mjere (7)

               k

               Smanjenje kazne

               l

               Smanjenje kazne s odgođenim izvršenjem

               n

               Prestanak kazne

               o

               Pomilovanje

               p

               Amnestija

               q

               Uvjetni otpust (oslobođenje osobe prije završetka izdržavanja kazne pod određenim uvjetima)

               r

               Rehabilitacija (sa ili bez brisanja kazne iz kaznene evidencije)

               s

               Kazna ili mjera za maloljetne osobe

               t

               Neosuđujuća presuda (8)

      (1)  Stacionarni ili mobilni nadzor.

      (2)  Ponovno podnošenje zahtjeva za dobivanje nove vozačke dozvole je obvezno.

      (3)  Zakonsko skrbništvo za osobe koje su poslovno nesposobne ili su maloljetnici.

      (4)  Novčana kazna u dnevnim jedinicama.

      (5)  Npr.: za ustanovu, organizaciju, zakladu ili žrtvu.

      (6)  Vojna degradacija.

      (7)  Ne vodi izbjegavanju izvršenja kazne.

      (8)  Ovaj se parametar navodi samo kada se takva informacija dostavlja povodom zahtjeva države članice čiji je dotična osoba državljanin.


title: 94/149/EZUČ, EZ: Odluka Vijeća od 7. ožujka 1994. o izmjeni Odluke 93/350/Euratom, EZUČ, EEZ o izmjeni Odluke 88/591/EZUČ, EEZ, Euratom o osnivanju Prvostupanjskog suda Europskih zajednica

text:
               01/Sv. 002

               HR

               Službeni list Europske unije

               40

         31994D0149

               L 066/29

               SLUŽBENI LIST EUROPSKE UNIJE

               07.03.1994.

      ODLUKA VIJEĆA

   od 7. ožujka 1994.
   o izmjeni Odluke 93/350/Euratom, EZUČ, EEZ o izmjeni Odluke 88/591/EZUČ, EEZ, Euratom o osnivanju Prvostupanjskog suda Europskih zajednica
   (94/149/EZUČ, EZ)
   VIJEĆE EUROPSKE UNIJE,
   uzimajući u obzir Odluku Vijeća 93/350/Euratom, EZUČ, EEZ od 8. lipnja 1993. o izmjeni Odluke 88/591/EZUČ, EEZ, Euratom o osnivanju Prvostupanjskog suda Europskih zajednica (1), a posebno njezin članak 3.,
   budući da je, na temelju tako izmijenjene Odluke 88/591/EZUČ, EEZ, Euratom (2), Prvostupanjski sud nadležan za provođenje postupka i odlučivanje u gotovo svim postupcima koje pokreću fizičke ili pravne osobe;
   budući da je, međutim, s obzirom na mjere za zaštitu trgovine prihvaćene sukladno ugovorima o osnivanju Europske zajednice za ugljen i čelik i Europske zajednice u slučaju dampinga i subvencija, stupanje Odluke 93/350/Euratom, EZUČ, EEZ na snagu bilo odgođeno;
   budući da je, s obzirom na razvoj događaja, potrebno odrediti datum stupanja ovog dijela gore navedene odluke na snagu,
   ODLUČILO JE:
   Članak 1.
   U članku 3. Odluke 93/350/Euratom, EZUČ, EEZ, drugi dio prve rečenice zamjenjuje se sljedećim:

      „međutim, s obzirom na postupke koje pokrenu fizičke ili pravne osobe na temelju članka 33. stavka 2., članka 35. i članka 40. stavaka 1. i 2. Ugovora o EZUČ-u, a koji se tiču akata koji se odnose na primjenu članka 74. navedenog Ugovora i s obzirom na tužbe koje podnesu fizičke ili pravne osobe sukladno članku 173. stavku 4., članku 175. stavku 3. i članku 178. Ugovora o EZ-u i koji se odnosi na mjere za zaštitu trgovine u smislu članka 113. tog Ugovora u slučaju dampinga i subvencija, određuje se da isti stupa na snagu 15. ožujka 1994.”

   Članak 2.
   Ova Odluka stupa na snagu sljedećeg dana od dana objave u Službenom listu Europskih zajednica.

      Sastavljeno u Bruxellesu 7. ožujka 1994.

            Za Vijeće

            Predsjednik

         Th. PANGALOS

      (1)  SL L 144, 16.6.1993., str. 21.

      (2)  SL L 319, 25.11.1988., str. 1.


title: 91/179/EEZ: Odluka Vijeća od 25. ožujka 1991. o prihvaćanju statuta Međunarodne studijske skupine za bakar

text:
               11/Sv. 110

               HR

               Službeni list Europske unije

               72

         31991D0179

               L 089/39

               SLUŽBENI LIST EUROPSKE UNIJE

         ODLUKA VIJEĆA
   od 25. ožujka 1991.
   o prihvaćanju statuta Međunarodne studijske skupine za bakar
   (91/179/EEZ)
   VIJEĆE EUROSKE UNIJE,
   uzimajući u obzir Ugovor o osnivanju Europske ekonomske zajednice, a posebno njegove članke 113. i 116.,
   uzimajući u obzir prijedlog Komisije,
   budući da je statut Međunarodne studijske skupine za bakar usvojen na konferenciji Ujedinjenih naroda o bakru u Ženevi 24. veljače 1989.;
   budući da je od država i međunarodnih organizacija koje su sudjelovale na konferenciji zatraženo da obavijeste glavnog tajnika Ujedinjenih naroda o svojem prihvatu statuta u skladu s točkom 22. (b);
   budući da će Studijska skupina provoditi važnu djelatnost analize i nadzora tržišta bakra i trgovine bakrom;
   budući da institucionalna struktura Međunarodne studijske skupine za bakar, kako je utvrđena njenim statutom, podrazumijeva zajedničko sudjelovanje Zajednice i onih država članica koje su prihvatile statut;
   budući da su određene države članice izrazile namjeru da sudjeluju u Studijskoj skupini;
   budući da bi Zajednica i one države članice koje su odlučile sudjelovati u radu Studijske skupine trebale, na temelju zajedničkog stajališta, istodobno položiti svoje isprave o prihvatu,
   ODLUČILO JE:
   Članak 1.
   Europska ekonomska zajednica prihvaća statut Međunarodne studijske skupine za bakar.
   Zajednica i one države članice koje su se u ovoj fazi odlučile sudjelovati u radu Studijske skupine istodobno polažu svoje isprave o prihvatu kod glavnog tajnika Ujedinjenih naroda, čim se dovrše potrebni unutarnji postupci.
   Tekst statuta priložen je ovoj Odluci.
   Članak 2.
   Predsjednika Vijeća ovlašćuje se odrediti osobu ovlaštenu za polaganje isprave o prihvatu u ime Zajednice.

      Sastavljeno u Bruxellesu 25. ožujka 1991.

            Za Vijeće

            Predsjednik

         R. STEICHEN

   PRILOG
   STATUT MEĐUNARODNE STUDIJSKE SKUPINE ZA BAKAR

      Osnivanje

               1.

               Osniva se Međunarodna studijska skupina za bakar radi upravljanja odredbama statuta i nadziranja njihove primjene.

      Cilj

               2.

               Osiguravanje pojačane međunarodne suradnje u pitanjima povezanima s bakrom, poboljšavanjem dostupnih informacija o međunarodnom gospodarstvu bakra te osiguravanjem foruma za međuvladina savjetovanja o bakru.

      Definicije

               3.

                           (a)

                           „Skupina” znači Međunarodnu studijsku skupinu za bakar, kako je osnovana ovim statutom.

                           (b)

                           „Bakar” znači rudaču i koncentrat bakra: nepročišćenu ili pročišćenu bakrenu kovinu, uključujući sekundarni bakar; bakrene legure; bakrene otpatke i ostatke; poluproizvode i druge proizvode iz bakra, kako odluči Skupina.

                           (c)

                           „Članice” znači sve države i međuvladine organizacije iz točke 5. koje su obavijestile o svojem prihvatu u skladu s točkom 22.

      Zadaće

               4.

               Radi ostvarivanja svojih ciljeva skupina ima sljedeće zadaće:

                           (a)

                           voditi savjetovanja i razmjenu informacija o međunarodnom gospodarstvu bakra;

                           (b)

                           poboljšati statistike o bakru;

                           (c)

                           obavljati redovno ocjenjivanje stanja tržišta i predviđanja za svjetsku industriju bakra;

                           (d)

                           provoditi studije o pitanjima od interesa za Skupinu;

                           (e)

                           poduzimati aktivnosti povezane s nastojanjima drugih organizacija čiji je cilj razvoj tržišta bakra i povećanje potražnje za bakrom;

                           (f)

                           razmatrati posebna pitanja ili probleme koji postoje ili mogu nastati u međunarodnom gospodarstvu bakra.

         Skupina obavlja navedene zadaće ne ugrožavajući pravo svake članice da upravlja svim aspektima svojeg domaćega gospodarstva bakra te ne dovodeći u pitanje nadležnost međunarodnih organizacija u pitanjima iz njihove nadležnosti.

      Članstvo

               5.

               Članstvo u skupini otvoreno je svim državama koje su zainteresirane za proizvodnju ili potrošnju bakra ili međunarodnu trgovinu bakrom i svim međuvladinim organizacijama koje imaju odgovornosti u pogledu pregovora o međunarodnim sporazumima, sklapanja i primjene međunarodnih sporazuma, posebno sporazuma o sirovinama.

      Ovlaštenja Skupine

               6.

                           (a)

                           Skupina izvršava ovlasti i poduzima djelovanja ili organizira poduzimanje djelovanja koja mogu biti potrebna za izvršavanje i osiguravanje primjene odredaba ovog statuta.

                           (b)

                           Skupina nema ovlast, izravno ili neizravno, sklapati ugovore u svrhu trgovanja bakrom ili bilo kojim drugom sirovinom ili proizvodom te bilo koje ugovore o budućim transakcijama; ona također nema ovlast preuzimati financijske obveze u te svrhe.

                           (c)

                           Skupina donosi ona pravila koja smatra potrebnima za obavljanje njezinih zadaća; navedena pravila podliježu ovom statutu i moraju biti s njime usklađena.

                           (d)

                           Skupina nema takvu ovlast i neće se smatrati da su je njezine članice ovlastile za preuzimanje obveza izvan okvira ovog statua ili poslovnika.

      Sjedište

               7.

               Sjedište je Skupine na lokaciji koju ona sama izabere na državnom području države članice, osim ako Skupina ne odluči drukčije. Skupina u pregovorima dogovara sporazum o sjedištu s vladom domaćinom koji se treba sklopiti što je prije moguće nakon stupanja na snagu ovog statuta.

      Odlučivanje

               8.

                           (a)

                           Najviše tijelo Skupine osnovane ovim statutom je glavna skupština.

                           (b)

                           Skupina, stalni odbor iz točke 9. i oni odbori i pomoćna tijela koji se mogu osnovati, donose odluke jednoglasno i bez glasovanja, osim kada je riječ o odlukama za koje je potrebna određena većina glasova koja je utvrđena u ovom statutu ili u poslovniku.

                           (c)

                           Svaka država članica ima pravo na jedan glas.

      Stalni odbor

               9.

                           (a)

                           Skupina osniva stalni odbor koji se sastoji od onih članica Skupine koje su izrazile želju za sudjelovanjem u njegovom radu.

                           (b)

                           Stalni odbor obavlja zadaće koje mu dodijeli Skupina i izvješćuje Skupinu o završetku ili napretku svojeg rada.

      Odbori i pomoćna tijela

               10.

               Skupina uz stalni odbor može osnovati druge odbore ili pomoćna tijela pod uvjetima koje ona utvrdi.

      Tajništvo

               11.

                           (a)

                           Skupina ima tajništvo koje se sastoji od glavnog tajnika i potrebnog osoblja.

                           (b)

                           Glavni tajnik je voditelj ureda Skupine i odgovara joj za upravljanje ovim Statutom i njegovu provedbu, u skladu s odlukama Skupine.

      Suradnja s trećima

               12.

                           (a)

                           Skupina može sklapati dogovore za savjetovanja ili suradnju s Ujedinjenim narodima, njegovim tijelima ili specijaliziranim agencijama, te s drugim međuvladinim institucijama, ako je to potrebno.

                           (b)

                           Skupina također može sklapati dogovore koje smatra potrebnima radi održavanja kontakta sa zainteresiranim vladama nečlanicama, s drugim međunarodnim nevladinim organizacijama ili s institucijama privatnog sektora, ako je to potrebno.

                           (c)

                           Promatrače se može pozvati da prisustvuju sastancima Skupine ili njezinih pomoćnih tijela pod onim uvjetima koje odredi Skupina ili ta tijela.

      Odnosi sa Zajedničkim fondom

               13.

               Skupina može zatražiti imenovanje u Međunarodno tijelo za sirovine (ICB) prema članku 7. stavku 9. Sporazuma o osnivanju Zajedničkog fonda za sirovine, u svrhu sponzoriranja, u skladu s odredbama statuta, projekata o bakru koji se trebaju financirati iz Fonda preko njegovog drugog računa. Odluke o sponzoriranju takvih projekata u pravilu se donose jednoglasno. Ako se ne može postići jednoglasnost, odluke se donose dvotrećinskom većinom glasova. Skupina ne preuzima nikakve financijske obveze u vezi s takvim projektima; ona također ne smije nastupati kao provedbeno tijelo za bilo koji takav projekt.

      Pravni status

               14.

                           (a)

                           Skupina je pravna osoba međunarodnog prava. Ona posebno, ali podložno gore navedenoj točki 6.(b), ima sposobnost sklapanja ugovora, stjecanja pokretne i nepokretne imovine i raspolaganja njome te pokretanja sudskih postupaka.

                           (b)

                           Status skupine na državnom području vlade domaćina uređuje se sporazumom o sjedištu između vlade domaćina i Skupine.

      Doprinosi u proračun

               15.

                           (a)

                           Svaka država članica doprinosi u godišnji proračun koji odobrava Skupina, sukladno odredbama poslovnika. S ciljem ocjenjivanja doprinosa članica, 50 % proračuna dijeli se jednako među njima; 25 % dijeli se između država članica u razmjeru s njihovim udjelima u ukupnom izvozu i uvozu država članica rudačom bakra i koncentratima koji sadrže bakar, mjereno u sadržaju bakrene kovine i nepročišćenog i pročišćenog bakra; a preostalih 25 % dijeli se između država članica u razmjeru s njihovim udjelima u ukupnom što se sastoji od rudarske proizvodnje ili potrošnje pročišćenog bakra svake države članice, ovisno o tome koji je iznos veći. Izračun tih udjela temelji se na posljednje tri kalendarske godine za koje je statistika dostupna.

                           (b)

                           Skupina utvrđuje doprinos svake članice za svaku financijsku godinu u jedinstvenoj valuti koju odluči Skupina, a u skladu s odredbama o doprinosima iz poslovnika. Svaka država članica izvršava plaćanja doprinosa sukladno svojim ustavnim postupcima.

                           (c)

                           Pored doprinosa za proračun Skupina može prihvatiti donacije iz drugih izvora.

      Statistika i informacije

               16.

                           (a)

                           Skupina prikuplja, uspoređuje i čini dostupnim članicama one statističke informacije o proizvodnji, trgovini, zalihama i potrošnji bakra, uključujući potrošnju posebnih tržišta i konačnu industrijsku uporabu, kako smatra da su potrebne za djelotvornu provedbu ovog statuta, kao i informacije iz sljedeće točke (b).

                           (b)

                           Skupina sklapa dogovore koje smatra potrebnima i na temelju kojih je moguća razmjena informacija sa zainteresiranim vladama nečlanica i s odgovarajućim nevladinim i međuvladinim organizacijama kako bi se izbjeglo dupliciranje posla i osigurala dostupnost najnovijih, pouzdanih i potpunih podataka o proizvodnji, potrošnji, zalihama, međunarodnoj trgovini, međunarodno priznatim objavljenim cijenama bakra i o drugim čimbenicima koji utječu na potražnju bakra i opskrbu bakrom.

                           (c)

                           Skupina je dužna nastojati osigurati da niti jedna informacija koju ona objavi ne dovodi u pitanje tajnost djelovanja vlade ili osoba ili subjekata koji proizvode, obrađuju, stavljaju na tržište ili upotrebljavaju bakar.

      Godišnje ocjenjivanje i izvješća

               17.

                           (a)

                           Skupina provodi godišnje ocjenjivanje svjetskog stanja bakra i povezanih pitanja s obzirom na informacije dostavljene od strane članica i dopunjene informacijama iz svih drugih relevantnih izvora. Godišnje ocjenjivanje uključuje preispitivanje očekivanog kapaciteta proizvodnje bakra u sljedećim godinama i predviđanja za proizvodnju i potrošnju bakra te trgovinu njime za sljedeću kalendarsku godinu, s ciljem pomaganja članicama u njihovim pojedinačnim ocjenjivanjima razvoja međunarodnoga gospodarstva bakra.

                           (b)

                           Skupina priprema izvješće koje sadrži rezultate godišnjih ocjenjivanja i dostavlja ga članicama. Ako Skupina smatra prikladnim, navedeno izvješće kao i druga izvješća i studije koji se dostavljaju članicama, može se učiniti dostupnima drugim zainteresiranim stranama u skladu s poslovnikom.

      Razvoj tržišta

               18.

                           (a)

                           Skupina održava rasprave između članica te između članica i trećih, kao što su organizacije za istraživanje i razvoj tržišta bakra, o načinima i sredstvima povećanja potražnje i razvoja tržišta bakra. U tom se okviru studije, koje je izradila Skupina o potpori razvoja tržišta, dostavljaju razvojnim organizacijama za bakar kako bi ih one koristile pri pripremanju prijedloga projekata za razvoj tržišta koji se trebaju podnijeti Skupini na razmatranje. Organizacije za razvoj tržišta provode navedene projekte. Skupina može odabrati i sponzorirati projekte koji se trebaju financirati iz Zajedničkog fonda preko njihovog drugog računa.

                           (b)

                           Skupina se zauzima za olakšavanje suradnje između organizacija za razvoj tržišta i podupire proširenje djelatnosti za razvoj tržišta.

      Studije

               19.

                           (a)

                           Skupina prema vlastitom nahođenju poduzima ili sklapa odgovarajuće dogovore radi izrade ad hoc studija u vezi s međunarodnim gospodarstvom bakra.

                           (b)

                           Studije mogu sadržavati opće preporuke ili prijedloge Skupini, ali takve preporuke i prijedlozi ne ugrožavaju pravo svake članice da upravlja svim aspektima svog domaćega gospodarstva bakra i ne dovode u pitanje nadležnost drugih međunarodnih organizacija u pitanjima iz njihove nadležnosti.

      Obveze članica

               20.

               Članice ulažu najveće napore u suradnju i promicanje ostvarivanja ciljeva Skupine, posebno osiguravanjem podataka o gospodarstvu bakra iz točke 16.(a).

      Izmjene

               21.

               Ovaj se statut može mijenjati samo jednoglasnom odlukom Skupine.

      Stupanje na snagu

               22.

                           (a)

                           Ovaj statut stupa konačno na snagu kada države koje zajedno predstavljaju najmanje 80 % trgovine bakrom, kako je navedeno u prilogu ovom statutu, obavijeste glavnog tajnika Ujedinjenih naroda (dalje u tekstu „depozitar”), u skladu s dolje navedenom točkom (c), o svom konačnom prihvatu ovog statuta.

                           (b)

                           Ovaj statut privremeno stupa na snagu kada države koje zajedno predstavljaju najmanje 60 % trgovine bakra, kako je navedeno u prilogu ovom statutu, obavijeste depozitara u skladu s točkom (c) o svojem privremenom ili konačnom prihvatu ovog statuta.

                           (c)

                           Svaka država ili međuvladina organizacija iz točke 5. koja želi postati članicom Skupine obavješćuje depozitara o tome da prihvaća statut bilo privremeno, do okončanja svojih unutarnjih postupaka, bilo konačno. Svaka država članica ili međuvladina organizacija koja je obavijestila o svom privremenom prihvatu statuta nastoji okončati svoje postupke u roku od 36 mjeseci od stupanja na snagu ovog statuta ili od dana obavijesti o privremenom prihvatu, ovisno o tome što je kasnije, i u skladu s time obavješćuje depozitara. Kada država ili međuvladina organizacija nije u mogućnosti okončati svoje postupke u navedenom roku, Skupina može dotičnoj državi ili međuvladinoj organizaciji odobriti produljenje roka.

                           (d)

                           Ako uvjeti za stupanje na snagu ovog statuta ne budu ispunjeni do 30. lipnja 1990., depozitar će pozvati one države i međuvladine organizacije koje su obavijestile o svom privremenom ili konačnom prihvatu ovog statuta, da odluče o tome hoće li ovaj statut privremeno ili konačno stupiti na snagu između njih.

                           (e)

                           Kada ovaj statut stupi na snagu, depozitar nakon toga, što je prije moguće, saziva osnivački sastanak Skupine.
                           Članice se o navedenom sastanku, kada je to moguće, obavješćuje najmanje mjesec dana prije sastanka.

      Istupanje

               23.

                           (a)

                           Članice u svakom trenutku mogu istupiti iz Skupine davanjem pisane obavijesti o istupanju depozitaru i glavnom tajniku Skupine.

                           (b)

                           Istupanje ne dovodi u pitanje nikakve financijske obveze koje su već preuzete i ne ovlašćuje članicu na bilo kakav povrat njezinih doprinosa za godinu u kojoj se istupanje dogodilo.

                           (c)

                           Istupanje proizvodi učinke 30 dana nakon što je depozitar zaprimio obavijest.

                           (d)

                           Glavni tajnik Skupine odmah obavješćuje sve članice o svakoj obavijesti zaprimljenoj prema ovoj točki.

      Stavljanje izvan snage

               24.

                           (a)

                           Skupina u svakom trenutku može dvotrećinskom većinom glasova država članica odlučiti da se ovaj statut stavlja izvan snage. Takvo stavljanje izvan snage proizvodi učinke od dana koji odredi Skupina.

                           (b)

                           Neovisno o stavljanju ovog statuta izvan snage, Skupina nastavlja postojati onoliko dugo koliko je potrebno da se provede likvidacija, uključujući poravnanje računa.

      Rezerve

               25.

               Na odredbe ovog statuta ne mogu se stavljati rezerve.

         PRILOG

      Trgovina bakrom
       (1)

               Država

               Izvoz

               Uvoz

               Ukupna trgovina

               Postotak (%)

               (1 000 tona)

               Australija

               150,7

               —

               150,7

               1,41

               Austrija

               24,2

               13,3

               37,5

               0,35

               Belgija — Luksemburg

               222,6

               430,9

               653,5

               6,12

               Bolivija

               1,0

               —

               1,0

               0,01

               Brazil

               2,3

               153,8

               156,1

               1,46

               Bugarska

               1,0

               2,0

               3,0

               0,03

               Kanada

               635,1

               78,7

               713,8

               6,69

               Čile

               1 308,0

               —

               1 308,0

               12,26

               Kina

               7,0

               358,9

               365,9

               3,43

               Kuba

               2,7

               6,5

               9,2

               0,09

               Danska

               2,5

               1,8

               4,3

               0,04

               Finska

               21,9

               54,5

               76,4

               0,72

               Francuska

               15,1

               358,7

               373,8

               3,50

               Demokratska republika Njemačka

               13,5

               62,5

               76,0

               0,71

               Savezna republika Njemačka

               70,7

               713,0

               783,7

               7,34

               Grčka

               —

               23,7

               23,7

               0,22

               Mađarska

               —

               34,0

               34,0

               0,32

               Indija

               —

               64,6

               64,6

               0,61

               Indonezija

               90,4

               17,4

               107,8

               1,01

               Iran (Islamska republika)

               41,7

               —

               41,7

               0,39

               Irska

               0,9

               0,2

               1,1

               0,01

               Italija

               13,1

               355,7

               368,8

               3,46

               Japan

               55,4

               1 217,1

               1 272,5

               11,92

               Madagaskar

               —

               —

               —

               —

               Meksiko

               122,0

               5,0

               127,0

               1,19

               Nizozemska

               7,6

               23,1

               30,7

               0,29

               Norveška

               53,5

               12,0

               65,5

               0,61

               Panama

               —

               —

               —

               —

               Papua Nova Gvineja

               171,5

               —

               171,5

               1,61

               Peru

               343,4

               —

               343,4

               3,22

               Filipini

               217,1

               —

               217,1

               2,03

               Poljska

               177,1

               18,4

               195,5

               1,83

               Portugal

               3,1

               16,7

               19,8

               0,19

               Republika Koreja

               4,2

               177,9

               182,1

               1,71

               Španjolska

               86,4

               97,0

               183,4

               1,72

               Švedska

               81,6

               81,9

               163,5

               1,53

               Tajland

               —

               17,6

               17,6

               0,16

               Turska

               —

               46,3

               46,3

               0,43

               Savez Sovjetskih Socijalističkih Republika

               103,3

               23,6

               126,9

               1,19

               Ujedinjena Kraljevina Velike Britanije i Sjeverne Irske

               32,1

               324,5

               356,6

               3,34

               Sjedinjene Američke Države

               187,9

               529,1

               717,0

               6,72

               Jugoslavija

               16,5

               34,5

               51,0

               0,48

               Zair

               508,4

               —

               508,4

               4,76

               Zambija

               500,5

               20,0

               520,5

               4,88

               UKUPNO

               5 296,0

               5 374,9

               10 670,9

               100,00

      (1)  Godišnji prosjek za razdoblje od 1981. do 1986. za uvoz i izvoz ruda i koncentrata, mjerenih po sadržaju bakrove kovine, i nepročišćenog i pročišćenog bakra za države koje su sudjelovale na Konferenciji Ujedinjenih naroda o bakru 1988.


title: 2011/160/EU: Odluka Vijeća od 7. ožujka 2011. o sklapanju Sporazuma između Europske unije, Islanda, Lihtenštajna i Norveške o financijskom mehanizmu EGP-a za razdoblje 2009.–2014., Sporazuma između Europske unije i Norveške o norveškom financijskom mehanizmu za razdoblje 2009.–2014., Dodatnog protokola uz Sporazum između Europske ekonomske zajednice i Islanda u vezi s posebnim odredbama koje se primjenjuju na uvoz u Europsku uniju određenih riba i proizvoda ribarstva za razdoblje 2009.–2014. i Dodatnog protokola uz Sporazum između Europske ekonomske zajednice i Norveške o posebnim odredbama koje se primjenjuju na uvoz u Europsku uniju određene ribe i proizvoda ribarstva za razdoblje 2009.–2014.

text:
               11/Sv. 112

               HR

               Službeni list Europske unije

               233

         32011D0160

               L 069/1

               SLUŽBENI LIST EUROPSKE UNIJE

         ODLUKA VIJEĆA
   od 7. ožujka 2011.
   o sklapanju Sporazuma između Europske unije, Islanda, Lihtenštajna i Norveške o financijskom mehanizmu EGP-a za razdoblje 2009.–2014., Sporazuma između Europske unije i Norveške o norveškom financijskom mehanizmu za razdoblje 2009.–2014., Dodatnog protokola uz Sporazum između Europske ekonomske zajednice i Islanda u vezi s posebnim odredbama koje se primjenjuju na uvoz u Europsku uniju određenih riba i proizvoda ribarstva za razdoblje 2009.–2014. i Dodatnog protokola uz Sporazum između Europske ekonomske zajednice i Norveške o posebnim odredbama koje se primjenjuju na uvoz u Europsku uniju određene ribe i proizvoda ribarstva za razdoblje 2009.–2014.
   (2011/160/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 6. točkom (a),
   uzimajući u obzir prijedlog Komisije,
   uzimajući u obzir suglasnost Europskog parlamenta,
   budući da:

               (1)

               Na temelju Odluke Vijeća 2010/674/EU (1), sljedeći sporazumi i protokoli potpisani su u ime Unije:

                           —

                           Sporazum između Europske unije, Islanda, Kneževine Lihtenštajna i Kraljevine Norveške o financijskom mehanizmu EGP-a za razdoblje 2009.-2014. i njegov Prilog,

                           —

                           Sporazum između Europske unije i Kraljevine Norveške o norveškom financijskom mehanizmu za razdoblje 2009.-2014.,

                           —

                           Dodatni protokol Sporazumu između Europske ekonomske zajednice i Republike Islanda i njegov Prilog,

                           —

                           Dodatni protokol Sporazumu između Europske ekonomske zajednice i Kraljevine Norveške i njegov Prilog.

               (2)

               Zamjena postojećih financijskih mehanizama s novim mehanizmima, koji se odnose na druga vremenska razdoblja, druge iznose sredstava i druge provedbene odredbe, te produljenje i proširenje koncesija u pogledu određenih riba i proizvoda ribarstva, predstavljaju u cjelini važan razvoj pridruživanju EGP-a državama EFTA-e, što opravdava pozivanje na članak 217. Ugovora o funkcioniranju Europske unije.

               (3)

               Ove sporazume i protokole trebalo bi sklopiti,

         DONIJELO JE OVU ODLUKU:
   Članak 1.
   Sljedeći sporazumi i protokoli odobravaju se u ime Unije:

               —

               Sporazum između Europske unije, Islanda, Kneževine Lihtenštajna i Kraljevine Norveške o financijskom mehanizmu EGP-a za razdoblje 2009.-2014. i njegov Prilog,

               —

               Sporazum između Europske unije i Kraljevine Norveške o norveškom financijskom mehanizmu za razdoblje 2009.-2014.,

               —

               Dodatni protokol Sporazumu između Europske ekonomske zajednice i Republike Islanda i njegov Prilog,

               —

               Dodatni protokol Sporazumu između Europske ekonomske zajednice i Kraljevine Norveške i njegov Prilog,

         Članak 2.
   Predsjednik Vijeća ovlašten je imenovati osobu opunomoćenu za polaganje u ime Unije instrumenta odobrenja predviđenog u svakom sporazumu i dodatnim protokolima kako bi Unija izrazila suglasnost da je Sporazum obvezuje.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 7. ožujka 2011.

            Za Vijeće

            Predsjednik

         CZOMBA S.

      (1)  SL L 291, 9.11.2010., str. 1.


title: Odluka Komisije (EU) 2015/191 оd 5. veljače 2015. o izmjeni Odluke 2010/670/EU u pogledu produljenja određenih rokova iz članka 9. i članka 11. stavka 1. te Odluke (priopćeno pod brojem dokumenta C(2015) 466)

text:
               7.2.2015

               HR

               Službeni list Europske unije

               L 31/31

         ODLUKA KOMISIJE (EU) 2015/191
   оd 5. veljače 2015.
   o izmjeni Odluke 2010/670/EU u pogledu produljenja određenih rokova iz članka 9. i članka 11. stavka 1. te Odluke

         (priopćeno pod brojem dokumenta C(2015) 466)

   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2003/87/EZ Europskog parlamenta i Vijeća od 13. listopada 2003. o uspostavi sustava trgovanja emisijskim jedinicama stakleničkih plinova unutar Zajednice i o izmjeni Direktive Vijeća 96/61/EZ (1), a posebno njezin članak 10.a stavak 8. treći podstavak,
   budući da:

               (1)

               Odlukom Komisije 2010/670/EU (2) uspostavljaju se kriteriji i mjere za odabir i provedbu komercijalnih demonstracijskih projekata čiji je cilj ekološki sigurno hvatanje i geološko skladištenje CO2 (nadalje „demonstracijski projekti CCS-a”) te demonstracijskih projekata za inovacijske tehnologije na području obnovljivih izvora energije (nadalje „demonstracijski projekti RES-a”) koji obuhvaćaju 300 milijuna emisijskih jedinica iz pričuve za nove sudionike na tržištu Unijinog sustava za trgovanje emisijskim jedinicama stakleničkih plinova te osnovna pravila za monetizaciju emisijskih jedinica i upravljanje prihodima.

               (2)

               Zbog gospodarske krize nije moguće postići, u odnosu na značajan broj projekata dodijeljenih u skladu s Odlukom 2010/670/EU, konačnu investicijsku odluku u roku od 24 mjeseca od donošenja odluke o dodjeli za demonstracijske projekte RES-a ili u roku od 36 mjeseci od donošenje odluke o dodjeli za demonstracijske projekte CSS-a. Stoga neće biti moguć početak primjene takvih projekata u roku od četiri godine od donošenja odluke o dodjeli. Rok za konačnu investicijsku odluku i početak primjene trebalo bi stoga produljiti za dvije godine. Datum početka primjene također bi trebalo odgoditi za godinu dana.

               (3)

               Mjere predviđene ovom Odlukom u skladu su s mišljenjem Odbora za klimatske promjene,

         DONIJELA JE OVU ODLUKU:
   Članak 1.
   Odluka 2010/670/EU mijenja se kako slijedi:

               1.

               Članak 9. mijenja se kako slijedi:

                           (a)

                           u prvom stavku „24 mjeseca” zamjenjuje se s „48 mjeseci”;

                           (b)

                           u drugom stavku „36 mjeseci” zamjenjuje se s „60 mjeseci”.

               2.

               Članak 11. stavak 1. mijenja se kako slijedi:

                           (a)

                           u drugom podstavku „31. prosinca 2015.” zamjenjuje se s „31. prosinca 2017.” i „4 godine” zamjenjuje se s „6 godina”;

                           (b)

                           Dodaju se sljedeći treći i četvrti podstavak:
                           „Kada do utvrđenog datuma početka provedbe nije započela provedba projekta datum se automatski produžuje za godinu dana.
                           Odluka o dodjeli prestaje imati pravni učinak kada projekt nije započeo s primjenom do datuma početka primjene u skladu s trećim podstavkom. U tom će se slučaju povratiti sva isplaćena sredstva ili sredstva zaprimljena u svrhu isplate.”

         Članak 2.
   Ova se Odluka primjenjuje i na demonstracijske projekte CCS-a i RES-a za koje je odluka o dodjeli donesena prije nego je ova Odluka stupila na snagu.
   Članak 3.
   Ova je Odluka upućena državama članicama.

      Sastavljeno u Bruxellesu 5. veljače 2015.

            Za Komisiju

         Miguel ARIAS CAÑETE

            Član Komisije

      (1)  SL L 275, 25.10.2003., str. 32.

      (2)  Odluka Komisije 2010/670/EU od 3. studenoga 2010. o kriterijima i mjerama financiranja komercijalnih demonstracijskih projekata čiji je cilj ekološki sigurno hvatanje i geološko skladištenje CO2 te demonstracijskih projekata za inovacijske tehnologije na području obnovljivih izvora energije u okviru sustava trgovanja emisijskim jedinicama stakleničkih plinova unutar Zajednice uspostavljenog Direktivom 2003/87/EZ Europskog parlamenta i Vijeća (SL L 290, 6.11.2010., str. 39.).